[{"text_idx": "#000004", "text": "Ei ddal, ei baratoi, ei goginio, ei fwyta"}, {"text_idx": "#000005", "text": "Datblygodd dysgwyr lletygarwch flas go iawn ar fwyd mo\u0302r yn ystod sesiwn ryngweithiol gyda Chlwstwr Bwyd Mo\u0302r Cymru a Menter a Busnes."}, {"text_idx": "#000006", "text": "Gyda fflyd o dros 400 o gychod pysgota trwyddedig yn cyflogi dros 1200 o bysgotwyr, mae diwydiant bwyd mo\u0302r Cymru yn rhan bwysig o\u2019r economi arfordirol."}, {"text_idx": "#000007", "text": "Mae bwyd mo\u0302r Cymreig yn enwog am ei ffresni a\u2019i ansawdd gan fod y rhan fwyaf yn dod o gychod dydd y glannau a ffermwyr dyframaethu ar raddfa fach."}, {"text_idx": "#000009", "text": "Ymunodd y Rheolwr Maes Cwricwlwm Mel Sharrad-Hughes yn y sesiwn, \u201cRo\u2019n ni\u2019n falch iawn o gynnal y digwyddiad Clwstwr Bwyd Mo\u0302r. Roedd yn gyfle gwych i\u2019n dysgwyr a\u2019n staff ddeall mwy am ystod eang o fwyd mo\u0302r ac i allu ei baratoi eu hunain. Braf oedd eu gweld mor brysur. Diolch am ddod a\u0302\u2019r digwyddiad hwn i Goleg Sir Benfro, gobeithiwn eich gweld eto\u2019n fuan.\u201d"}, {"text_idx": "#000010", "text": "Mwynhaodd y dysgwyr y sesiwn yn fawr a\u2019r cyfle i samplu\u2019r pysgod cregyn."}, {"text_idx": "#000011", "text": "Dywedodd Justin Henderson, dysgwr lletygarwch, \u201cFe wnes i a fy nghyd-fyfyrwyr fwynhau\u2019r sesiwn yn fawr. Roedd yn hynod ddiddorol gweld y gwahanol fathau o fwyd mo\u0302r y gellir ei weini ar bla\u0302t a\u2019r celf sydd ynghlwm wrth baratoi bwyd mo\u0302r ar gyfer profiadau bwyta cain.\u201d"}, {"text_idx": "#000012", "text": "Mae dysgwyr a staff lletygarwch yn edrych ymlaen at gydweithio gyda Chlwstwr Bwyd Mo\u0302r Cymru a Menter a Busnes yn y dyfodol ac archwilio mwy o brydau bwyd mo\u0302r."}]